Biofoto Østlandet

Medlemsmøte 8. januar - Arne Nævra
2025-01-08 19:00 - 21:00 (Europe/Oslo) | Oslo Met – Lillestrøm, Kunnskapsveien 55, Kjeller, 2007, Norge
NATUROPPLEVELSER, NATURFOTO OG NATUR UNDER PRESS
Arne Nævra er først og fremst kjent for utallige naturfilmer og naturserier på NRK, og er en av de mest profilerte naturfilmskaperne i Norden. Det er nok å nevne Villdyr og Villmark (9 episoder fra hele verden), Antarktis- en eventyrlig seilas (3 episoder) med Stein P. Aasheim, Norske Naturperler (8 episoder) fra utvalgte steder i landet i 2014. Dette var nok den mest omfattende serien laget i Norden med ville dyr i hovedrollen. Han har også vært mer og mer opptatt av å skildre ødeleggelsene i naturen, og den siste serien Min Natur (4 episoder, 2017), med blant andre Dag O. Hessen, Trude Myhre og Gjermund Andersen, var dette viktig. De siste åra har han jobbet sammen med Torgeir Beck Lande som han drev selskapet Naturbilder AS sammen med. I tillegg til disse større seriene har han vært sentral i Ut i naturens magasinprogram i mange år på 1990-tallet. I perioden 2017 til 2021 var han også stortingsrepresentant for SV, innvalgt fra Buskerud, der han spesielt jobba med miljørelaterte spørsmål. Men sjøl om TV-filmer har vært næringsveien for Nævra, har han alltid hatt et Nikon stillskamera på brystet. «stillbildet er et eget uttrykk», sier Nævra, «jeg har alltid vært fasinert av å skildre en historie eller en situasjon i ett eneste bilde.
I kveld vil Nævra vise noen av høydepunktene sine som filmprodusent og stillbildefotograf, der nærmøter med ville dyr står sentralt. Men siden han har blitt mer og mer opptatt av å advare mot nedbygging av naturen, vil han også vise noen eksempler på hvordan kameraet kan brukes som våpen i naturvernkampen. Dette er en tematikk han har holdt foredrag om før, og som også er tema for kveldskonkurransen. Dette at naturen angripes fra mange kanter er også viktig tematikk i hans nye bok Naturen og oss, som han også har med for salg og signering på møtet (kr. 400,-).
Tema for kveldskonkurransen er “Med kamera som våpen”.

Workshop i kreativ fotografering med Antje Meier
2025-01-09 19:00 - 21:30 | Zoom
Vi er så heldige at vi har kommet i kontakt med Antje Meier som ønsker å tilby workshops til medlemmene i BioFoto Østlandet til en rabattert pris.

Grunnkurs kreative kamerateknikker: 9.1.25 og 16.1.25
Fordypningskurs ICM (kamerabevegelse): 06.02.25, 13.02.25 og 20.02.25
Fordypningskurs ME (flere eksponeringer i kamera): 11.09.25, 18.09.25 og 25.09.25

Antall deltakere (gjelder hvert kurs): Minst 5 deltakere, maks 8 deltakere
Tidspunkt: kl. 19 – 21.30 på Zoom (kan justeres etter behov)
Påmelding: Påmelding på epost til antje@antjefoto.no. Påmeldingen er bindende.
Pris: 10% rabatt for BioFotomedlemmer allerede trukket ifra.
Betaling: Regning for workshopen sendes fra Antje etter påmeldingen, til hver enkel deltaker. Det er betalingsfrist på 10 dager. Alt skal være betalt av deltakerne før workshopen. Dersom kurset ikke kan gjennomføres vil deltakerne få tilbake det de har betalt.

Grunnkurs – ICM og ME – 2 kvelder: 1100 NOK per deltaker
Fordypningskurs ICM – 3 kvelder: 1350 NOK per deltaker
Fordypningskurs ME – 3 kvelder: 1350 NOK per deltaker

Spesiell pakkepris om en deltar på flere kurs:

Kurs 1 og 2 (eller 1 og 3): 2200 NOK
Kurs 2 og 3: 2450 NOK
Kurs 1, 2, og 3: 3400 NOK

Innhold:

Grunnkurs kreative kamerateknikker: Bildeforedrag med undervisning om å se og om kreative teknikker i kamera (deltakerne følger med sitt eget kamera og får hjelp til å finneinnstillingene). Både bilder tatt med kamerabevegelse og bilder lagt sammen av to eller flere bilder i kamera vil bli tema. Eksempler vil bli vist. En kort repetisjon av grunnleggende innstillinger (blender, lukkertid, Iso) kan bli gitt. På slutten av den første kvelden får deltakerne oppgaver å jobbe med i en uke. Bildevisning av et utvalg av deltakernes bilder og samtale om bildene (ros og forbedringsforslag). Se også beskrivelse fra lignende kurs på antjefoto.no.
Fordypningskurs ICM (kamerabevegelse): Bildeforedrag med undervisning om ICM med mange eksempler og råd til kamerainnstillingene (deltakerne følger med sitt eget kamera og får hjelp til å finne innstillingene). På slutten av første kvelden får deltakerne oppgaver å jobbe med i en uke. På den andre kvelden er det bildevisning av et utvalg av deltakernes bilder og samtale om bildene (ros og forbedringsforslag). I tillegg vil nye teknikker og nye oppgaver bli presentert. Deltakerne jobber med oppgavene og utvalgte bilder vil bli presentert på den tredje kvelden. Workshopholder viser noen flere teknikker med eksempler. Se også beskrivelse på antjefoto.no.
Fordynpingskurs ME (flere eksponeringer i kamera): Bildeforedrag med undervisning om ME med mange eksempler og råd til kamerainnstillingene (deltakerne følger med sitt eget kamera og får hjelp til å finne innstillingene). Ellers lignende opplegg som kurs 2. Se også beskrivelse på antjefoto.no.

Har du spørsmål eller er usikker på om kurset passer for deg er du velkommen til å sende en e-post til Antje til samme mail-adresse som påmelding.

Medlemsmøte 5 februar- Jan Magnus Reneflot
2025-02-05 19:00 | Oslo Met – Lillestrøm, Kunnskapsveien 55, Kjeller, 2007, Norge
Mer info kommer!
Tema for kveldskonkurransen er “Undring”.

Medlemsmøte 5 mars - Thor Håkonsen
2025-03-05 19:00 | Oslo Met – Lillestrøm, Kunnskapsveien 55, Kjeller, 2007, Norge
Mer info kommer!

Tur til Varanger - Hornøya 2025
2025-03-18 - 2025-03-23
Vi har fått til ei avtale med Bjarne Riesto om tur til Varanger/Hornøya 16/20 – 23 mars 2025.
Her er opplegget:
Fotodager rike på opplevelser med kombinasjon av Hornøya og landskap/fugler i Varanger. I Vadsø disponerer vi flytende skjul (fotobåt) for fotografering av praktærfugl, stellerand, havelle og ærfugl. De som ikke er i fotobåt får mulighet til å velge mellom fuglefjellet på Ekkerøy, landskap og fugleliv langs strendene, eller gå etter hare på Vadsøya.
På Hornøya kan vi på denne tiden regne med vinterlige forhold med mulighet for fotografering av sjøfugl lunde, lomvi, skarv m.m mot hvite sneflater.
Vi disponerer vi fyrboligen, og har den for oss selv. Selv om det kommer dagsturister vil vi være derfor alene om morgenen, og om kvelden i det beste lyset. Kveld og natt vil det også kunne være muligheter for nordlysfoto.

Skarv. Foto: Eigil B. Jensen

Nordlys. Foto: Eigil B. Jensen

Alternativer
Du kan velge mellom to alternative turer.
Alternativ 1:

18 mars. Ankomst Vadsø. Hvis noen har tidlig ankomst kan det være mulig for en gruppe i fotobåt. Overnatting Scandic Vadsø
19 mars. Fotobåt, de som ikke er i fotobåt får tilbud om Ekkerøy/landskap eller hare. Overnatting Scandic Vadsø
20 mars. Morgen: Eventuelt en gruppe i fotobåt hvis noen ikke har fått mulighet. Ved lunsjtid kjører vi til Vardø der vi møter de som velger å komme direkte dit. Sammen tar vi båt ut til Hornøya hvor vi blir 3 netter.
21-22 mars. Hornøya.
23 mars. Vi forlater Hornøya. Hjemreise fra Vardø eller Vadsø

Alternativ 2:

20 mars. Ankomst Vardø. Mulighet for et par timer fotografering i Vardø. Mange mulige motiv, krykkjer på hus, landskap, spesiell bygningsmasse, Steilneset minnested («heksemonumentet»)
Møte med den andre gruppen, og sammen tar vi båt ut til Hornøya hvor vi blir 3 netter.
21-22 mars. Hornøya.
23 mars. Vi forlater Hornøya. Hjemreise fra Vardø eller Vadsø

Foto: Eigil B. Jensen

Foto: Eigil B. Jensen

Pris
Priser inkluderer alle overnattinger som nevnt. Frokost, lunsj, middag på Hornøya, fotoskjul og lokale transporter. Overnatting i dobbeltrom.
Bildevisninger om kvelden med informasjon om fugleliv og adferd og tips til hvordan få de litt spesielle bildene som skiller seg ut.
Pris alternativ 1: 16.400,-
Pris alternativ 2: 11.900,-
Reiseforslag
Du må skaffe transport til og frå Vadsø/Vardø sjølv. Her er eit forslag til transport:

Ankomst tur 1, tysdag 18. mars
Oslo lufthavn (08.35) – Kirkenes (10.50), SAS
Kirkenes(12.15) – Vadsø(14.30), Viderøe
Ankomst tur 2, torsdag 20. mars
Oslo lufthavn (08.35) – Kirkenes (10.50), SAS
Kirkenes(12.15) – Vardø(12.40), Viderøe
Avgang: sundag 23. mars
Buss frå Vardø havn (ca 15.45) til Kirkenes (19.42), Fly Kirkenes (21.20) – Oslo (23.25), Norwegian

Du står fritt til å velge ein annan kombinasjon av transportmiddel og andre tidspunkt.
OBS! Tidspunkt og ruter kan sjølvsagt endre seg når som helst.

Du treng ikkje leige bil for denne turen. Bjarne Riesto står for all nødvendig transport. Men du står fritt til å leige bil om du vil ha ekstra frihet.
Påmelding
Påmelding sendast til bjarne@riesto.no i god tid før turen. Oppgi følgande pr person:

Navn
Mobilnr
Turalternativ (1 eller 2)
Tidspunkt du bereknar å vera framme I Vadsø (tur 1) eller Vardø (tur 2)

Det er satt eit maksantal på 9 personar på grunn av overnattingskapasiteten. Så det er fyrstemann til mølla…

Om du har spørsmål til turen ta gjerne kontakt med Bjarne Riesto på mobil 97 14 76 64 eller epost bjarne@riesto.no

Medlemsmøte 2 april - Bård Løken
2025-04-02 19:00 - 21:00 | Oslo Met – Lillestrøm, Kunnskapsveien 55, Kjeller, 2007, Norge

Fuglefotografering S'Albufera naturreservat, Mallorca april 2025
2025-04-03 - 2025-04-06
Turen er fullbooket.

For medlemmer i BioFoto og Fuglegruppa i Hønefoss kameraklubb.
Guiding i naturreservatet fredag og lørdag, formiddag og ettermiddag med soloppgangstur èn av dagene. Kanskje hører og ser vi nattergalen..
Reservatet har 6 fotoskjul og et par tårn – alt innen gangavstand. Reservatet er åpnet fra 0900 – 1700, gratis adgang. Det blir ordnet med adgangstillatelse før åpningstid fredag / lørdag (soloppgang). Flatt og lettgått område – mulighet for sykling – sykkelutleie på hotellet.
I april finnes både stamfugler og trekkfugler i reservatet; mange hegrearter, blant annet purpurhegre, natthengre, kuhegre, silkehegre med flere. Andre fuglearter: bronseibis, flamingo, fiskeørn, mange vadere og andearter.
S’Albufera naturreservat ligger på Mallorcas østkyst, sør for Alcudia.

Hotell
Jeg har reservert 5 leiligheter med mulighet for to personer i hver på Grupotel Natura Playa (5 stjerner). Hotellet ligger 300 meter fra inngangsporten til reservatet. Pris for tre overnattinger 3.- 6. april: 4500 kr pr leilighet – ingen måltider. Hvis to personer bor sammen; kr 2250.
Jeg er på hotellet dagene før og etter.

Fly (Norwegian flyr direkte)
Pris oppgitt pr 11. november: 3589 kr. (Bestilles av den enkelte)
Anbefalte flighter (direkte):
Avreise: torsdag 3. april kl 0630 fra Gardermoen – lander kl 1000 på Palma de Mallorca Airport.
Retur: søndag 6. april kl 1555 fra Palma de Mallorca Airport – lander kl 1930 på Gardermoen.
Transport til / fra flyplass med flybuss som stopper foran hotellet (Grupotel Natura Playa)

Påmelding og betaling
Bindende påmelding innen 12. desember til Erland Røed pr epost: erlandroed@gmail.com. Her gjelder “Førstemann til mølla”!
NB! Oppgi om du vil ha leiligheten alene eller om du kan/vil dele.
Betalingsfrist: 10. januar 2025
Bruk VIPPS (92889225 – Erland Knut Bjørn Røed). Ta kontakt med meg om du ønsker å betale direkte til bankkonto.
Oppgi navn og om du skal ha leiligheten alene eller dele.
Ingen refusjon ved avbestilling / frafall etter 1. april.
Husk å skaffe deg flybillett, men ikke før jeg har bekreftet påmeldingen din!

Med hilsen
Erland Røed
mobil 92 88 92 25

Medlemsmøte 7 mai - Pål Brenne
2025-05-07 19:00 - 21:00 | Oslo Met – Lillestrøm, Kunnskapsveien 55, Kjeller, 2007, Norge

Medlemsmøte 4 juni - mer info kommer
2025-06-04 19:00 - 21:00 | Oslo Met – Lillestrøm, Kunnskapsveien 55, Kjeller, 2007, Norge

Medlemsmøte 3 september - mer info kommer
2025-09-03 19:00 - 21:00 | Oslo Met – Lillestrøm, Kunnskapsveien 55, Kjeller, 2007, Norge

Medlemsmøte 8 oktober - Tom Dyring
2025-10-08 19:00 - 21:00 | Oslo Met – Lillestrøm, Kunnskapsveien 55, Kjeller, 2007, Norge

Medlemsmøte 5 november - mer info kommer
2025-11-05 19:00 - 21:00 | Oslo Met – Lillestrøm, Kunnskapsveien 55, Kjeller, 2007, Norge

Medlemsmøte 3 desember - mer info kommer
2025-12-03 19:00 - 21:00 | Oslo Met – Lillestrøm, Kunnskapsveien 55, Kjeller, 2007, Norge
